CELEX: 22019D0214
Language: mt
Date: 2017-05-05 00:00:00
Title: Deċiżjoni tal-Kumitat Konġunt taż-ŻEE Nru 102/2017 tal-5 ta' Mejju 2017 li temenda l-Protokoll 31 tal-Ftehim dwar iż-ŻEE, dwar kooperazzjoni f'oqsma speċifiċi barra mill-erba' libertajiet [2019/214]

7.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 36/63
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 102/2017
         tal-5 ta' Mejju 2017
         li temenda l-Protokoll 31 tal-Ftehim dwar iż-ŻEE, dwar kooperazzjoni f'oqsma speċifiċi barra mill-erba' libertajiet [2019/214]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b'mod partikolari l-Artikoli 86 u 98 tiegħu,
         Billi:
         
                     (1)
                  
                  
                     Huwa xieraq li tiġi estiża l-kooperazzjoni tal-Partijiet Kontraenti għall-Ftehim ŻEE sabiex tinkludi d-Deċiżjoni Nru 1386/2013/UE tal-Parlament Ewropew u tal-Kunsill tal-20 ta' Novembru 2013 dwar Programm Ġenerali ta' Azzjoni Ambjentali tal-Unjoni sal-2020 “Ngħixu tajjeb, fil-limiti tal-pjaneta tagħna” (1).
                  
               
                     (2)
                  
                  
                     Il-Protokoll 31 tal-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' sseħħ,
                  
               ADOTTA DIN ID-DEĊIŻJONI:
         
            Artikolu 1
            Il-punt li ġej għandu jiġi miżjud fl-Artikolu 3(7) tal-Protokoll 31 tal-Ftehim ŻEE:
            
               
                           “(e)
                        
                        
                           
                              32013 D 1386: Id-Deċiżjoni Nru 1386/2013/UE tal-Parlament Ewropew u tal-Kunsill tal-20 ta' Novembru 2013 dwar Programm Ġenerali ta' Azzjoni Ambjentali tal-Unjoni sal-2020 ‘Ngħixu tajjeb, fil-limiti tal-pjaneta tagħna’ (ĠU L 354, 28.12.2013, p. 171).”
                        
                     
         
         
            Artikolu 2
            Din id-Deċiżjoni għandha tidħol fis-seħħ l-għada tal-aħħar notifika skont l-Artikolu 103(1) tal-Ftehim dwar iż-ŻEE (*1).
         
         
            Artikolu 3
            Din id-Deċiżjoni għandha tiġi ppubblikata fit-Taqsima ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-5 ta' Mejju 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 354, 28.12.2013, p. 171.
         
            (*1)  L-ebda rekwiżiti kostituzzjonali ma huma indikati.
      
      
         
            Dikjarazzjoni mill-Istati tal-EFTA għad-Deċiżjoni tal-Kumitat Konġunt taż-ŻEE Nru 102/2017 inkluż id-Deċiżjoni Nru 1386/2013/UE tal-Parlament Ewropew u tal-Kunsill fil-Protokoll 31 tal-Ftehim ŻEE
            Il-Programm Ġenerali ta' Azzjoni Ambjentali tal-Unjoni sal-2020 “Ngħixu tajjeb, fil-limiti tal-pjaneta tagħna” jinkludi elementi li ma jaqgħux taħt l-ambitu tal-Ftehim taż-ŻEE. L-Istati tal-EFTA jenfasizzaw li l-inklużjoni tal-Programm fil-Protokoll 31 tal-Ftehim hija mingħajr preġudizzju għall-ambitu tal-Ftehim ŻEE.